Ja, men ifølge lovgivning om foreningsfrihed må arbejdsgiveren ikke kræve, du er medlem af en bestemt fagforening, ligesom de heller ikke må kræve, at du ikke er medlem af en fagforening.  Hvis du kan sandsynliggøre, at du er blevet fravalgt til et job på grund af dit medlemskab/manglende medlemsskab af en fagforening, skal arbejdsgiveren kunne bevise, at fravalget af dig ikke er på grund af dit fagforeningsmedlemskab/manglende fagforeningsmedlemskab.  Dog er der en undtagelse i loven, hvis du er ansat eller søger ansættelse hos en arbejdsgiver, hvis virksomhed har som sit udtrykte formål at fremme et bestemt politisk, ideologisk, religiøst eller kulturelt standpunkt, og foreningsforholdet derfor kan have betydning for virksomheden.  Kontakt din lokale HK-afdeling på telefon 7011 4545, hvis du får brug for hjælp eller er i tvivl om noget.